《麻姑山诗》
宋代·吕南公

人言此峰峻，谓与浮云齐。浮云虽满空，势自有高低。

惊名不察实，世论所以迷。为君上峰头，旷望穷东西。

杳缭城下涧，遥遥线环堤。人烟众邑屋，蒙密乱町畦。

想彼平地眠，仰如遇昏鸡。应论峰头人，已尽天路梯。

古士说高广，中州抵仓稊。岂尝骇嵚岑，隘若坐一闺。

安得千尺翼，翻身逐飞霓。扶摇过丹山，饱听鸣凤嘶。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。